JUMAL KÕNELEB
Tere! Tore jälle näha!
Kas tead, et Jeesus ei tulnud vaid evangeeliumi kuulutama?
Luuka 4:18 ütleb Jeesus, et Ta tuli ka kuulutama
vangidele vabakslaskmist ja laskma vabadusse rõhutuid.
Täna tahame rääkida just sulle,
kes tunned end ehk rõhutuna või vangisolevana.
Nägin täna saate eest palvetades,
et on selliseid inimesi, kes on justkui kõrvale astunud.
Nad on elust kõrvale astunud.
Nad on tõmbunud tagasi.
Teame, et erinevates olukordades
tõmbume teistest inimestest ning mõnikord lausa kogu elust eemale.
Püsime justkui tee kõrval.
Ma võin mõtelda enda kohta, et olen lootusetu juhtum.
Mind ei või enam kuidagi aidata.
Mu sisemus on mingil moel nii katki ja olen seda näinud juba aastaid.
Olen võidelnud iseendaga aastaid,
võib-olla käinud erinevates teraapiates, haiglates ja võtnud erinevaid ravimeid.
Igaüks, kes on võidelnud mingi vaimse tervise probleemiga,
teab täpselt, millest ma räägin.
Nendel raskustel on erinevad nimed.
Borderline-isiksusehäire, neuroos, psühhoos, kahestunud isiksus,
vaimuhaigus, erinevad ahistused ja hirmud võivad vaevata aastaid.
Tundub, et ma ei pääse edasi,
vaatamata teraapiale ja kogu maisele abile,
mida võime saada haiglaabi või ravimite kaudu.
Muidugi on hea võtta vastu kogu see abi,
sest sageli on probleem mõtete moonutustes
või emotsionaalsetes haavades, mille osas võib väga suur abi
olla professionaalidega vestlemisel või hoopis ka õigetel ravimitel.
Ikkagi võib tunduda, et ei pääse kuidagi edasi.
Millegipärast see sama asi vaevab mind aastast aastasse.
Isegi kui olen kuitahes tõsiusklik
ning leidnud väe, siis ikkagi on mu hingeelu segamini.
Mõnele võib tunduda, et tema sisemine mina on katki.
Ei tea õieti, kes sa oled.
Esitad võib-olla erinevaid rolle ja näed väliselt terve välja
aga seespidiselt võib olla lugu hoopis teine.
Kas Jumal tahab, et elaksime valelikku, rõhutud ja valusat elu?
Kas Jeesus tõesti mõtles tõsiselt, et Ta on tulnud rõhutuid vabastama?
Galaatia 5:1 öeldakse otse:
"vabaduseks on Kristus meid vabastanud."
See ju tähendab, et Jeesus tahab, et igaüks meist on vaba, mitte seotud.
Kas see on võimalik?
Meie, kaks psühholoogi, peaksime seda teadma.
Mida Piibel ütleb selle asja kohta? - Räägi.
Me tahame täna tõesti kuulutada rõõmusõnumit, häid uudiseid.
See ongi evangeeliumi mõte.
Ma võtan jälle need veekannud, mida juba kahes saates kasutasin.
See kirgas vesi sümboliseerib Jumalat.
Jumal on täiesti kirgas.
Ta on hele valgus ja Temas ei ole mingit pimedust ega muutuse varju.
Ta on armastus, headus, püha.
Temas ei ole üleminekut ega halva ja hea segu.
Piibel on selles asjas väga üheselt mõistetav.
Jumal on valgus ja Temas ei ole pimedust.
Kui tuleme Jumala palge ette, siis me saame nähtavaks.
Tema palge ees märkan kohe, et ma ei ole samasugune.
Mul on erinevad raskused ja võitlused iseenesega.
See kujutab nüüd seda sodi.
Siis tuleb Jumala Poeg.
Ta on sama püha ja puhas nagu Jumal.
Ta sureb minu eest ristil.
Sureb minu üleastumiste, pattude, puuduste ja nõrkuste pärast ristil.
Piiblis on kirjas, et Ta kandis meie nõrkused.
Ta võttis enese peale meie süüd
ja kandis meie süüteod, et meil oleks selles rahu.
Kui mõistsin Jeesuse tegu ning võtsin selle vastu...
Lihtsalt taipasin, et Ta on minu eest surnud
ja andestanud mulle ning võtsin selle vastu.
Palusin Issandalt oma patud andeks ja kutsusin Ta oma südamesse.
Tema andestus, pühadus ja kirkus täitis mind.
Ta pesi mind puhtaks.
Piibel ütleb, et ma sündisin uuesti ülevalt.
Vana on kadunud ja midagi uut on asemele tulnud.
Minu sisse on pandud osake seda Jumala elust.
Kristlastena ütleme, et Jeesus elab minu südames.
Nii see ongi.
Püha Vaimu kaudu.
Ma võtsin selle vastu päris tasuta kingitusena.
Nagu märkate on minu sisemus muutunud.
Kas see võib paika pidada? - Võib.
Meis sünnibki just see suur ime.
Kui võtame Jeesuse oma südamesse vastu,
siis me sünnime uuesti.
Meie vaim sünnib uuesti.
Psühholoogidena teame, et hing võib olla täis igasuguseid asju
ning meie hingeline osa võib olla väga katkine.
Hing sisaldab meie tahet ja tundeid.
Meie tundemaailm ja tahe võivad sageli olla segamini.
Samuti meie mõtted iseendast, teistest, maailmast ja tulevikust.
Oluline on teada,
et kui me sünnime uuesti ja Jeesus tuleb meisse elama,
siis meie vaim sünnib uuesti, aga hing mitte.
Samuti mitte ka ihu.
Kahjuks ka ihu ei sünni uuesti.
Aga ka need võivad muutuda.
Võitlused on just hinge tasandil.
Meie mõtetes ja tunnetes.
Meid võivad vaevata väga sünged mõtted,
kurvad tunded, hirmud ja paanika.
Kõike seda teraapias ravitaksegi.
Võetakse läbi valesi,
ohtlikke mõtteid ja tundeid ning püütakse tõde leida.
Psühholoogia on siiski puudulik.
See teadus ei tea vaimust midagi.
Ometi ütleb Piibel, et meil on ka kolmas osa.
Meil on ka vaim.
Seda on oluline mõista, et just vaim meie sisemuses on puhas.
Meie sisemine osa sünnib uuesti.
See tähendab, et meis kõigis on midagi terviklikku.
Me peame seda vaatama Piiblist, sest need on nii suured sõnad.
Kas see võib olla tõsi? - See on tõsi! Aga loeme.
Efeslastele 4:24 ütleb Paulus nii: "riietuda uue inimesega,
kes on loodud Jumala poolt elama tõe õiguses ja vagaduses."
Johannese 1:12: "Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse."
Neile, kes Temasse uskusid, andis Ta jõu saada Jumala lasteks.
Kui olemegi mõelnud,
et on liiga hilja ja keegi ei saa meid enam aidata.
Ma ei suuda elada kristlasena, sest see on liiga raske ja paljunõudev,
siis Piibel ütleb otse, et need mõtted on täielik jama.
Tema andis meile jõu saada Jumala lasteks.
Me oleme Jumala lapsed.
Mitte seetõttu, et oleme nii head, täiuslikud ja teeme kõike õigesti.
Ei! Ainult selle pärast, et me võtsime vastu Jumala elu.
Jumala väe.
Ma võin hakata elama Temaga, Tema jõus.
Tema tervises.
Aga see meie vaim, millest sa rääkisid,
see uus osa meist, võib olla mõnikord päris nõrk.
Usule tulles me ei mõista,
et meis on midagi uut ning meie vana osa möllab veel edasi.
Meie vaim ei pääse nii lihtsalt esile, sest me ei tunne seda veel ära.
Aga Johannese 6:63 öeldakse:
"Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Piibel ütleb otse, et Vaim on see, kes elustab.
Lihast pole mingit kasu.
Vahel on küll hea metsas joosta,
trenni ja hoida end heas vormis, aga ka meie vaim vajab toitu.
Meie uuestisündinud vaim võib olla nõrk ja see vajab toitu.
See peab kasvama, et me võiksime olla tugevad.
Kogu selle segaduse keskel,
kus su mõttemaailm hüüab üht ja tunded midagi muud,
selle keskel on osa, kui oled uuestisündinud,
milles sul on rahu.
Osa sinust on terve, puhas
ja selles osas sinust on lausa Jumala kirkus.
Joy ütles, et oleme saanud Jumala lasteks.
Roomlastele 8:15 ütleb:
"te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”
Kui oled võtnud Jeesuse vastu, siis sul on lapseõiguse vaim.
Sinu vaim teab, et sa oled Jumala laps.
Pealegi, armas laps.
Johannese 3:17: "Jumal ei ole
ju läkitanud oma Poega maailma, et ta kohut mõistaks maailma üle."
Jeesus ei tulnud sellepärast, et süüdistada ja kritiseerida.
"Vaata milline kuri, läbikukkuja ja ekslik sa oled.
Sa ei pääse elus edasi! Oi-oi, sind küll!"
"Jumal ei ole ju läkitanud oma Poega maailma,
et ta kohut mõistaks maailma üle - need on Piibli sõnad -
vaid et maailm tema läbi päästetaks."
Jeesus tuli meid aitama, Ta tuli meile jõudu andma.
Ta tuli selle pärast, et vabastada rõhutuid.
Laskma vange ahelatest.
Ma võin end tunda vangis olevat, võin tunda end iseenese vangina.
Mulle oleks nagu antud eluaegne vanglakaristus.
Ma ei pääse sellest
oma enese vanglast enam kunagi vabaks.
Võib-olla olen juba alla andnud.
Võib-olla oled sa seal juba alla andnud ja mõelnud,
et ma pean alatiseks siia vanglasse jäämagi.
Mu elu ja sisemus saab alati olema segamini.
Me ise põhjustame ehk enesele ka halba enesetunnet.
Aga kas tead, et väljaspool vanglat, milles istun,
täpsemalt kohtusaalis - seal toimub midagi teistsugust.
Seal on kohtunik, kes otsustab minu saatuse üle.
Kuna Piibli sõnul on patu palk surm,
siis on ta mind mõistnud süüdi, nähes minu ilmselgeid eksimusi ja vigu.
Ma teen vigu kogu aeg.
Ikka ja jälle.
Ma olen surmamõistetu.
Ma olen selle ära teeninud ja ma tean seda hästi.
Aga siis tuleb kohtuniku veatu poeg sinna kohtusaali ja ütleb:
"Vabandust, kas mina võin kanda Joy eest karistuse?
Kas võiksite karistada mind, et Joy pääseks vanglast välja?"
Kohtunik ütleb: "Ka nii sobib.
Peaasi, et õiglus saab jalule. Keegi peab selle karistuse kandma."
Ja see süütu mees mõistetakse seejärel süüdi
ja hukatakse minu pärast Kolgata keskmisel ristil.
Mulle saadetakse vanglasse dokument, millel on kirjas järgnev:
"Joy Cedercreuz, sündinud 15.04...., Mangsintie 35" ja muud andmed.
Lisaks on kirjas otsus: "armu antud".
Kuigi olin arvanud, et on liiga hilja,
tuuakse mulle vanglasse paber, kus on kirjas: armu antud.
Ma saan ära võtta vanglariided ja panna selga minu omad riided.
Saan võtta oma asjad. Väikese seljakoti mõne asjaga.
Saan panna koti selga ja mulle avatakse see vanglauks.
Saan astuda vanglauksest välja ja uks kolksatab mu taga kinni.
Seisan siin päikesepaistes, autod sõidavad mööda,
inimesed kõnnivad rahulikult nagu midagi ei oleks juhtunud.
Elu keerleb ja keegi ei märganud midagi.
Mina olen vanglast väljas. Seisan seal ja olen vaba.
Mida ma nüüd teen? Kuidas ma oskan elada seda uut elu?
Kuhu ma lähen?
Ma olen alati olnud vangis ja elanud oma vangielu.
Kuidas ma oskan elada seda uut, täiesti vaba elu, mida ma teen?
See on muide väga hea küsimus.
Kohtusin hiljuti noore naisega, kes oli äsja usklikuks saanud.
Tema küsis minult:
"Kuidas peaksin elu elama, kui olen nüüd usklikuks saanud?
Kui palju pean palvetama,
Sõna lugema ja kui sageli peaksin koguduses käima?
Head küsimused.
Hetkel, kui ta neid mult küsis, märkasin selles teatud alatooni.
Ma pean.
Pean palvetama, Sõna lugema ja koguduses käima.
Ütlesin talle: "Kuule, oled vaba.
Vabaduseks on Kristus su vabastanud.
Sa ei pea midagi tegema.
Kuna su vaim on hiljuti uuesti sündinud,
siis sa vajad toitu.
Su vaim vajab Jumala Sõna."
Jeesus ütleb, et inimene ei ela üksnes veest ja leivast,
vaid igast sõnast, mis lähtub Jumala suust.
Meie vaim vajab seda Sõna.
Meie vaim vajab ka palvetamist,
Püha Vaimu ligiolu ja Issandaga koos olemist.
Meie vaim vajab ka võitud õpetuse kuulamist.
Ma ütlesin talle: "Sul tasub lugeda Sõna, palvetada.
Samuti tasub sul käia koguduses, et sa võiksid kasvada.
Su vaim saab jõudu, toitu
ja ka katkine hing saab paraneda, kui vaim saab rohkem ruumi."
Siis ta mõistis.
Ta nägi kõiki neid tegevusi -
palvetamist ja Piibli lugemist - täiesti uues valguses.
Ta mõistis, et see kõik on eelkõige tema kasvu huvides.
Pean ütlema, et oleme ju kõik inimesed
ja mõnikord satume kõik sellistesse olukordadesse,
et meid vaevab süü või halvad tunded.
Igas päevas võib olla neid olukordi.
Imeline on teada, et kui meie elu käib üles ja alla
ning tunded on seinast seina, siis on Jeesus kogu aeg sama.
Tema on stabiilne.
Ta on kindel.
Piibel ütleb Heebrea 13:8 nii:
"Jeesus Kristus on seesama eile ja täna ja igavesti!"
Mind lohutab ja toidab see väga,
et kui palvetan ja lähen iga päev Issanda ligiollu,
siis võin tunnetada Tema ligiolu ja näha Teda vaimus.
Võin lugeda Tema Sõna ja Ta on ikka sama.
Alati täis vabadust, alati murede- ja pingetevaba.
Ta on alati sama.
Kui olen Tema ligiolus, siis see jääb ka mulle külge.
Sellest tuleb mu põhi, mu elu ankur.
Mitte mu oma tunded.
Jeesus ja Tema Sõna - see püsib samana igavesti.
Viimane kirjakoht on Hesekieli 36:25.
"Ja ma piserdan teie peale puhast vett,
et te saaksite puhtaks kõigist teie rüvedusist
ja kõigist teie ebajumalaist ma puhastan teid.
Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame.
Ma panen teie sisse oma Vaimu ja teen,
et te käite mu määruste järgi ja peate mu seadusi ning täidate neid."
Kas palvetame? - Jah.
Tänu, Issand, et saame kuulutada kõikidele vaatajatele:
sinus olev kõige keskne osa - sinu vaim - on täiesti terve.
Sinu vaim on puhas, su vaimus on rahu ja sul on hea olla.
Me kuulutame su vaimule virgutust ja tugevust.
Tänu, Issand, et igaüks meist on väärtuslik.
Kuulutame vabadust igaühele,
kes tunneb end olevat vangistuses või seotud.
Iga valevaim, iga siduv vaimne jõud taganegu Jeesuse nimel!
Tulgu igale vaatajale vabadus Jeesuse nimel, just nüüd!
Tänu, et igaüks saab olla täiesti vaba!
Tänu, Püha Vaim, et Sa toidad oma Sõnaga ja Vaimuga iga vaatajat,
et tõde saab esile tulla ja igaüks saab vabaneda.
Jeesuse nimel, aamen.
Seda saadet on väga tore teha.
Tore on olla Joyga siin.
Siin TV7 stuudios on imelised inimesed
ja me saame levitada evangeeliumi.
Sina võid olla selles osaline.
Võid olla osaline, kuigi sa ei ole füüsiliselt siin.
Oleme tänulikud, et oleme saanud tagasisidet isegi Eestist.
Inimesed vaatavad meie saadet ja neile meeldivad need.
See teeb rõõmu ja annab meile jõudu ja tahtmist jätkata.
Kui sa tahad toetada seda saadet,
võid helistada TV7 Eesti kanali annatustelefoninumbril 900 1777.
Kõne hind Eestis on 7 eurot.
Võid teha ka ülekande ekraanile tulevatele TV7 kontonumbritele.
Sel moel oled ka sina osaline ja Jumal tasub su kingi eest.
Ole õnnistatud, Jeesuse nimel!
Tõlge: Meeli ja Marko Martin
Swedbank EE052200221048388411 SEB EE441010220109461019 Saaja: Taevas TV7